Рухани жаңғыру – жас ұрпақты тәрбиелеу

*Тәуелсіз Қазақстанның тірегі – білімді, тәрбиелі ұрпақ деп бекер айтпаймыз. Келешекте еліміздің мәртебесін көкке көтеріп, елімізді танытатын  да бүгінгі жас ұрпақ. Елімізде білім беру ісінде көптеген өзгерістер болып жатқаны және бүгінгі таңда мектеп пен мұғалімнің ең қасиетті міндеті оның рухани бай болуында, себебі ұстаз жан-жақты дамыған, бойында дарынды, ұлттық құндылықтар сақталған жеке  тұлғаны қалыптастыру қажет.*

Ұлттық құндылықтарды дәріптеу – жас ұрпақты тәрбиелеудегі басты ұстанар бағытымыз болмақ.  Нақты айтқанда, жаңа  кезеңдегі білім берудің өзекті мәселесінде жас ұрпаққа отансүйгіштік және адамгершілік, рухани тәрбие - білім беру сапасын көтерудің нақты кепілі. Отанға деген құрмет, сүйіспеншілік адам бойында өздігінен қалыптаса қоймайтыны белгілі. Бұл асыл қасиетті қалыптастыру үшін алдымен өз тарихымызды – Қазақстан халқының тарихын білуіміз керек және кейінгі ұрпаққа үйретуіміз міндет. Ал өз тілімізді – туған халқымыздың тілін білу парыз. Тіл – тарихымыздың жабулы құлпын ашар әмбебап кілт екендігін болашақ санасына жеткізу.  Әрмен қарай атадан-балаға жалғасып келе жатқан салт-дәстүрлерді, әдет-ғұрыптарды білген жөн. Бұл ұлттық санамыздың қалыптасуына апарар төте жол. Өткен тарихымыздың жақсылықтары мен игі тағылымдарын сақтау, дамыту әрі жаңа сапа беру – ұлттық қадір-қасиетімізді арттырумен тең. Міне,  адам бойына қалыптасу қажет қасиеттердің түптеп келгендегі ортақ мақсаты ұрпақ жүрегіне патриоттық сезімді қалыптастыру.

Осы орайда,  мектебімізде «Туым – намысым, ұраным – бірлігім, рәміздерім – мақтанышым», «Тәуелсіздік – теңдесі жоқ байлығым»атты оқушылар арасында танымдық сабақтар оздырылды. Сабақтың мақсаты жоғарыда айтқанымдай, еліміздің жастарына рухани байлық көзі болып саналатын тарихи мұраларды жеткізу жолдарын насихаттау. Күтілетін нәтиже  Елбасымыздың «Болашаққа бағдар: рухани жаңғыру», «Ұлы даланың жеті қыры» атты мақалалары шеңберінде іс-шаралар жүргізу арқылы жас ұрпақтың  ұлттық кодымызды жаңғыртуға деген ұмтылысын арттыру жолдарын табу.

Танымдық сабақ барысында **«**Ұлы даланың ұлы есімдері»,  «Әлем мойындаған тұлға» «Менің елімнің рәміздері», рухани-адамгершілік бағытын негізге ала отырып, сыныптар арасында тәрбие сағаттары, «Ежелгі Тараз жәдігерлері» тақырыбында көрме, «Біздің үйдің жәдігері», «Мен оқыған қызықты кітап» және «Тату үйдің тағамы тәтті» атты бейнероликтер шеруі өтсе, «Мен өмірді жырлау үшін келгенмін» ән-жыр байқауы мен ашық тәрбие сағаттары өткізілді.

Тарихымыз тереңнен тамыр алатын, бабаларымыздан қалған рухани-бай мұраларымызды ұрпақтар бойына сіңіру – өзіндік үлесі болса, ұстаздар қауымы қосатын үлес – жас ұрпақты жаңа қоғам мүшесі етіп білім мен тәрбие беруді жаңаша құрып,  талаптарға сай тәрбиелеу деп білу қажет. «Келер ұрпақ алдында зор жауапкершілік жүгін арқалап келеміз»,-деген  тұңғыш Елбасы Н.Ә.Назарбаевтың сөзі ұстаз қауымына үлкен тапсырыстарды артып отыр. Бүгінгі ұрпақ бейнесі – еліміздің болашағы көркейіп, өркениетті елдер қатарына қосылуы болмақ. Дүниежүзілік озық тәжірибелерге сүйеніп, жаңа типті оқыту, яғни әр баланың табиғи қабілетін дамыту үшін қолайлы жағдайлар жасай отырып, оны жан-жақты дамыту керек. Қазіргі білім беру мазмұны жаңарып, жаңа көзқарас пайда болып, оқытудың жаңа технологиясы өмірге келді. Яғни педагогикалық технология ұғымы іс-әрекетімізге кеңінен еніп, қолданысқа енді.

Тоқсан ауыз сөздің тобықтай түйіні, Елбасымыздың рухани жаңғыру бағдарламасында жастарымызды отансүйгіштікке тәрбиелеу мақсатында жас ұрпақты ойлы да іскер, жігерлі де батыл, өзіне-өзі сенімді, интеллектуалды деңгейі биік, жан-жақты азамат ретінде қалыптастыруда жалпы ұстаздар қауымының қызметі өлшеусіз. Еліміздің жеткен жетістіктері аясында жас ұрпақты патриотизмге, ол үшін аянбай қызмет етуге тәрбиелеу – біздің басты міндетіміз. Тұңғыш Елбасымыздың «Болашаққа бағдар: Рухани жаңғыру» бағдарламасын қолдап, халқымыздың жарқын болашағының кепілі-ұл-қыздарымызды тәрбиелеп, отанымыздың бақыты үшін еңбек ете берейік.  Тұңғыш Елбасымыз екі дәуір түйіскен шақта, бүгінгі жаһандану кезеңінде Қазақстанның игілігіне жарату жолындағы мақсат-мүдделер туралы өзекті мәселе көтеріп, түбегейлі жаңғыру және жаңа идеялар арқылы болашағын баянды ете түсудің теңдессіз тарихи мүмкіндігі беріліп отырғандығына сенім білдіреді.

Әсел БАЛАБАЕВА,

№14 М.Мақатаев атындағы орта мектептің

 тарих пәні мұғалімі